A csoportos beszedések megadásakor beállítható egy limitösszeg, amin felüli terhelési kérés esetén már nem fog teljesülni a csoportos beszedés. Erre fontos figyelni akkor, ha például a biztosításod díja az évfordulón az értékkövetés miatt emelkedik, aminek következtében az új díj már átlépné a beállított limited összegét. Ilyen esetben nem tud teljesülni a csoportos beszedés, a biztosító felé pedig díjelmaradásod keletkezhet. Tehát érdemes minden hónapban ránézned netbankon vagy a banki applikációban, hogy teljesültek-e a csoportos beszedéseid. Ezt főként akkor fontos megtenned, ha a fizetendő – például közüzemi vagy biztosítási - díjak jelentősen emelkedhetnek.